ΚΑΝΟΝΙΣΜΟΣ (ΕΟΚ) αριθ. 771/75 ΤΗΣ ΕΠΙΤΡΟΠΗΣ της 24ης Μαρτίου 1975 περί τροποποιήσεως των κανονισμών (ΕΟΚ) αριθ. 3130/73 και αριθ. 3197/73, οι οποίοι προσδιορίζουν τις λεπτομέρειες εφαρμογής που αφορούν τη θέση σε δημοπρασία της εισφοράς κατά την εξαγωγή στον τομέα των σιτηρών και στον τομέα της ορύζης, αντίστοιχα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 85/75(2),

τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967, περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 476/75 (4),

τον κανονισμό (ΕΟΚ) αριθ. 1968/73 του Συμβουλίου της 19ης Ιουλίου 1973, περί προσδιορισμού των εφαρμοστέων γενικών κανόνων στον τομέα των σιτηρών σε περίπτωση διαταραχής (5), όπως τροποποιήθηκε τελευταία από τον κανονισμό (ΕΟΚ) αριθ. 86/75 (6), και ιδίως το άρθρο 4,

τον κανονισμό (ΕΟΚ) αριθ. 2737/73 του Συμβουλίου της 8ης Οκτωβρίου 1973, περί προσδιορισμού των εφαρμοστέων γενικών κανόνων στον τομέα της ορύζης σε περίπτωση διαταραχής (7), όπως τροποποιήθηκε από τον κανονισμό (ΕΟΚ) αριθ. 477/75 (8), και ιδίως το άρθρο 4,

Εκτιμώντας:

ότι ο κανονισμός (ΕΟΚ) αριθ. 645/75 της Επιτροπής της 13ης Μαρτίου 1975, περί προσδιορισμού των κοινών λεπτομερειών εφαρμογής των εισφορών των τελών κατά την εξαγωγή για τα γεωργικά προϊόντα(9) καταργεί τους κανονισμούς περί των λεπτομερειών εφαρμογής που αφορούν τις εισφορές κατά την εξαγωγή που εφαρμόζονται στον τομέα των σιτηρών και στον τομέα της ορύζης, χωρίς να περιλαμβάνει ορισμένες ειδικές διατάξεις περί των εισφορών κατά την εξαγωγή, προσδιοριζόμενες στα πλαίσια μιας δημοπρασίας- ότι είναι αναγκαίο να περιληφθεί το περιεχόμενο των ειδικών αυτών διατάξεων στους κανονισμούς (ΕΟΚ) αριθ. 3130/73 της Επιτροπής της 16ης Νοεμβρίου 1973 (10) και (ΕΟΚ) αριθ 3197/73 της Επιτροπής της 23ης Νοεμβρίου 1973 (11) που προσδιορίζουν τις λεπτομέρειες εφαρμογής σε ό,τι αφορά τη θέση σε δημοπρασία της εισφοράς κατά την εξαγωγή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κατωτέρω άρθρο 8α εντάσσεται στους κανονισμούς (ΕΟΚ) αριθ. 3130/73 και (ΕΟΚ) αριθ. 3197/73:

"Άρθρο 8α

Οι διατάξεις του άρθρου 5 παράγραφος 2 του κανονισμού (ΕΟΚ) αριθ. 645/75 δεν εφαρμόζoνται στις εξαγωγές που διενεργούνται στα πλαίσια δημοπρασίας της εισφοράς κατά την εξαγωγή για ορισμένους προορισμούς."

Άρθρο 2

Ο παρών κανονισμός αρχίζει να ισχύει την 31η Μαρτίου 1975.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 24 Μαρτίου 1975.

Για την Επιτροπή

P. J. LARDINOIS

Μέλος της Επιτροπής

(1) ΕΕ αριθ. 117 της 19.6.1967, σ. 2269/67.

(2) ΕΕ αριθ. Ν 11 της 16.1.1975, σ. 1.

(3) ΕΕ αριθ. 174 της 31.7.1967, σ. 1.

(4) ΕΕ αριθ. Ν 52 της 28.2.1975, σ. 31.

(5) ΕΕ αριθ. Ν 201 της 21.7.1973, σ. 10

(6) ΕΕ αριθ. Ν 11 της 16.1.1975, σ. 2

(7) ΕΕ αριθ. Ν 282 της 9.10.1973, σ. 13

(8) ΕΕ αριθ. N 52 της 28.2.1975, σ. 33

(9) ΕΕ αριθ. Ν 67 της 14.3.1975, σ. 16

(10) ΕΕ αριθ. Ν 319 της 20.11.1973, σ. 10.

(11) ΕΕ αριθ. Ν 326 της 27.11.1973, σ. 10